CELEX: 32010R0102
Language: sl
Date: 2010-02-04 00:00:00
Title: Uredba Komisije (EU) št. 102/2010 z dne 4. februarja 2010 o določitvi koeficienta dodelitve, ki se bo uporabil za zahtevke za izdajo uvoznih dovoljenj za oljčno olje, vložene od 1. do 2. februarja 2010 v okviru tunizijske tarifne kvote, in o začasni ukinitvi izdaje uvoznih dovoljenj za mesec februar 2010

5.2.2010   
            
            
               SL
            
            
               Uradni list Evropske unije
            
            
               L 34/23
            
         UREDBA KOMISIJE (EU) št. 102/2010
   z dne 4. februarja 2010
   o določitvi koeficienta dodelitve, ki se bo uporabil za zahtevke za izdajo uvoznih dovoljenj za oljčno olje, vložene od 1. do 2. februarja 2010 v okviru tunizijske tarifne kvote, in o začasni ukinitvi izdaje uvoznih dovoljenj za mesec februar 2010
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1),
   ob upoštevanju Uredbe Komisije (ES) št. 1301/2006 z dne 31. avgusta 2006 o določitvi skupnih pravil za upravljanje uvoznih tarifnih kvot za kmetijske proizvode, ki se upravljajo s sistemom uvoznih dovoljenj (2), in zlasti člena 7(2) Uredbe,
   ob upoštevanju naslednjega:
   
               (1)
            
            
               Člen 3(1) in (2) Protokola 1 (3) k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani in Republiko Tunizijo na drugi strani (4) je odprl tarifno kvoto z dajatvijo nič za uvoz neobdelanega oljčnega olja, ki spada pod oznaki KN 1509 10 10 in 1509 10 90 ter je v celoti pridobljeno v Tuniziji in pripeljano neposredno iz te države v Evropsko unijo v količinski meji, ki je določena za vsako leto.
            
         
               (2)
            
            
               Člen 2(2) Uredbe Komisije (ES) št. 1918/2006 z dne 20. decembra 2006 o odprtju in zagotavljanju upravljanja tarifnih kvot za olivno olje, s poreklom iz Tunizije (5), določa mesečne količinske omejitve za izdajo uvoznih dovoljenj.
            
         
               (3)
            
            
               V skladu s členom 3(1) Uredbe (ES) št. 1918/2006 so bili pri pristojnih organih vloženi zahtevki za izdajo uvoznih dovoljenj za skupno količino, ki presega mesečno vrednost, ki je v členu 2(2) navedene uredbe določena za mesec februar.
            
         
               (4)
            
            
               Zato mora Komisija določiti koeficient dodelitve, na podlagi katerega se bodo uvozna dovoljenja izdajala sorazmerno z razpoložljivo količino.
            
         
               (5)
            
            
               Ker je vrednost za mesec februar dosežena, se za zadevni mesec uvozna dovoljenja ne morejo več izdati –
            
         SPREJELA NASLEDNJO UREDBO:
   Člen 1
   Za zahtevke za izdajo uvoznih dovoljenj, vložene od 1. do 2. februarja 2010 v skladu s členom 3(1) Uredbe (ES) št. 1918/2006, se določi koeficient dodelitve 77,509766 %.
   Izdaja uvoznih dovoljenj za količine, zahtevane od 8. februarja 2010, se za februar 2010 začasno ukine.
   Člen 2
   Ta uredba začne veljati 5. februarja 2010.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 4. februarja 2010
      
         
            Za Komisijo, za predsednika po pooblastilu
         
         Jean-Luc DEMARTY
         
            Generalni direktor za kmetijstvo in razvoj podeželja
         
      
   
   
      (1)  UL L 299, 16.11.2007, str. 1.
   
      (2)  UL L 238, 1.9.2006, str. 13.
   
      (3)  UL L 97, 30.3.1998, str. 57.
   
      (4)  UL L 97, 30.3.1998, str. 2.
   
      (5)  UL L 365, 21.12.2006, str. 84.